CELEX: 62005TN0421
Language: fi
Date: 2005-11-03 00:00:00
Title: Asia T-421/05: Kanne  3.11.2005  — Kay v. komissio

25.2.2006   
            
            
               FI
            
            
               Euroopan unionin virallinen lehti
            
            
               C 48/36
            
         Kanne 3.11.2005 — Kay v. komissio
   (Asia T-421/05)
   (2006/C 48/72)
   Oikeudenkäyntikieli: ranska
   Asianosaiset
   
      Kantaja: Roderick Neil Kay (Bryssel, Belgia) (edustajat: asianajajat T. Bontinck ja J. Feld)
   
      Vastaaja: Euroopan yhteisöjen komissio
   Vaatimukset
   
               —
            
            
               vastaajan 31.1.2005 tekemä päätös on kumottava
            
         
               —
            
            
               vastaaja on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja oli komission palkkaluokan B*7 virkamies. Hän läpäisi avoimen kilpailun COM/A/3/02 ja hänet nimitettiin riidanalaisella päätöksellä hallintovirkamiehen virkaan palkkaluokassa A*6.
   Kantaja riitauttaa kanteellaan hänen palkkaluokkansa määrittämisen, koska hän katsoo, että hänen palkkaluokakseen olisi pitänyt määrittää A*8, A*9 tai A*10. Hän riitauttaa myös sen, että hän menetti palkkaluokkansa uudelleen määrittämisen johdosta kaikki ylennyspisteensä, jotka muodostivat hänen ”pistetilinsä”.
   Kanteensa tueksi kantaja väittää, että henkilöstösääntöjen liitteessä XIII olevan sen 2 artiklan 2 kohtaa on rikottu, jota kantajan mukaan sovelletaan hänen tilanteeseensa samassa liitteessä olevan sen 5 artiklan 2 kohdan sijaan, jota komissio on soveltanut. Lisäksi hän vetoaa siihen, että luottamuksensuojan, saavutettujen oikeuksien säilymisen ja virkamiesten yhdenvertaisen kohtelun periaatteita on loukattu.